ระเบียบรัฐสภาระเบียบรัฐสภาว่าด้วยหลักเกณฑ์และขั้นตอนการจัดส่งหนังสือและคำสั่งเรียกของคณะกรรมาธิการพ.ศ. ๒๕๕๔ อาศัยอำนาจตามความในมาตรา ๙ และมาตรา ๑๗แห่งพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ.๒๕๕๔ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๒ มาตรา ๓๕ มาตรา ๔๑ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประธานรัฐสภาจึงออกระเบียบรัฐสภา ว่าด้วยหลักเกณฑ์และขั้นตอนการจัดส่งหนังสือและคำสั่งเรียกของคณะกรรมาธิการเพื่อเป็นแนวปฏิบัติไว้ ดังต่อไปนี้ข้อ ๑ ระเบียบนี้เรียกว่าระเบียบรัฐสภา ว่าด้วยหลักเกณฑ์และขั้นตอนการจัดส่งหนังสือและคำสั่งเรียกของคณะกรรมาธิการพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมาธิการ หมายความว่าคณะกรรมาธิการสามัญและคณะกรรมาธิการวิสามัญของสภาผู้แทนราษฎรหรือวุฒิสภาประธานคณะกรรมาธิการ หมายความว่าประธานคณะกรรมาธิการสามัญและคณะกรรมาธิการวิสามัญของสภาผู้แทนราษฎรหรือวุฒิสภาเจ้าหน้าที่ หมายความว่าข้าราชการรัฐสภาสามัญซึ่งปฏิบัติหน้าที่ในด้านเลขานุการของคณะกรรมาธิการพระราชบัญญัติ หมายความว่าพระราชบัญญัติคำสั่งเรียกของคณะกรรมาธิการของสภาผู้แทนราษฎรและวุฒิสภา พ.ศ. ๒๕๕๔หนังสือ หมายความว่าหนังสือขอให้ส่งเอกสารหรือเชิญบุคคลมาแถลงข้อเท็จจริงหรือแสดงความเห็นต่อคณะกรรมาธิการตามมาตรา๖ แห่งพระราชบัญญัติคำสั่งเรียก หมายความว่าคำสั่งเรียกเอกสารหรือเรียกบุคคลมาแถลงข้อเท็จจริงหรือแสดงความเห็นต่อคณะกรรมาธิการตามมาตรา๘ แห่งพระราชบัญญัติผู้รับหนังสือหรือคำสั่งเรียก หมายความว่าบุคคลที่คณะกรรมาธิการมีหนังสือหรือคำสั่งเรียก แล้วแต่กรณีข้อ ๔ หนังสือให้เป็นไปตามแบบกมธ. (อส.) ๑ หรือ กมธ. (บค.) ๑ ท้ายระเบียบนี้ข้อ ๕ คำสั่งเรียกให้เป็นไปตามแบบกมธ. (อส.) ๒ หรือ กมธ. (บค.) ๒ ท้ายระเบียบนี้ข้อ ๖ การส่งหนังสือและคำสั่งเรียกให้ดำเนินการด้วยวิธีการใดวิธีการหนึ่งหรือหลายวิธีการก็ได้ตามมติของคณะกรรมาธิการ ดังต่อไปนี้(๑) ส่งทางไปรษณีย์ลงทะเบียนตอบรับ(๒) มอบให้บุคคลอื่นนำส่ง(๓) ส่งทางโทรสาร(๔) วิธีการอื่นใดที่คณะกรรมาธิการเห็นสมควรเฉพาะกรณีในกรณีคณะกรรมาธิการได้กำหนดวิธีการส่งไว้หลายวิธีอันอาจมีผลให้หนังสือหรือคำสั่งเรียกไปถึงผู้รับหนังสือหรือคำสั่งเรียกไม่พร้อมกันให้ถือวันที่หนังสือหรือคำสั่งเรียกด้วยวิธีการส่งใดที่มีไปถึงก่อนเป็นวันที่ผู้นั้นได้รับหนังสือหรือคำสั่งเรียกนั้นข้อ ๗ การส่งหนังสือหรือคำสั่งเรียกโดยทางไปรษณีย์ลงทะเบียนตอบรับตามข้อ๖ (๑) ให้จัดส่ง ณ ถิ่นที่อยู่ หรือภูมิลำเนาหรือสำนักทำการงานของผู้รับหนังสือหรือคำสั่งเรียกให้ถือวัน เดือน ปี ตามที่ระบุไว้ในใบตอบรับของไปรษณีย์เป็นวัน เดือนปี ที่ได้รับหนังสือหรือคำสั่งเรียกข้อ ๘ การส่งหนังสือหรือคำสั่งเรียกโดยมอบให้บุคคลอื่นนำส่งตามข้อ๖ (๒) ให้บุคคลนั้นนำส่ง ณ ถิ่นที่อยู่ หรือภูมิลำเนาหรือสำนักทำการงานของผู้รับหนังสือหรือคำสั่งเรียกเมื่อผู้นำส่งได้ส่งหนังสือหรือคำสั่งเรียกให้ผู้รับหนังสือหรือคำสั่งเรียกหรือผู้รับแทนแล้ว ให้ผู้นำส่งจัดให้ผู้รับหนังสือหรือคำสั่งเรียกหรือผู้รับแทนลงลายมือชื่อที่สามารถอ่านออกได้ในใบรับหนังสือหรือคำสั่งเรียกพร้อมวันเดือน ปี และเวลาที่รับหนังสือหรือคำสั่งเรียกนั้นให้ผู้นำส่งจัดส่งใบรับหนังสือหรือคำสั่งเรียกและรายงานการส่งหนังสือหรือคำสั่งเรียกพร้อมระบุพฤติการณ์การส่งหนังสือหรือคำสั่งเรียกโดยสังเขปภายในสองวันทำการนับแต่วันที่ได้นำส่งหนังสือหรือคำสั่งเรียกนั้นเพื่อเจ้าหน้าที่จะได้รายงานประธานคณะกรรมาธิการทราบข้อ ๙ การส่งหนังสือหรือคำสั่งเรียกโดยมอบให้บุคคลอื่นนำส่งให้ถือว่าผู้รับได้รับหนังสือหรือคำสั่งเรียกในวัน เดือน ปีที่ผู้นำส่งได้จดแจ้งในรายงานการส่งหนังสือหรือคำสั่งเรียกหากการส่งหนังสือหรือคำสั่งเรียกได้กระทำนอกเวลาหรือนอกวันทำการปกติของสำนักทำการงานของผู้รับหนังสือหรือคำสั่งเรียกให้ถือว่าผู้รับได้รับหนังสือหรือคำสั่งเรียกในวันทำการแรกที่สำนักทำการงานของผู้รับหนังสือหรือคำสั่งเรียกเปิดทำการปกติถัดไปข้อ ๑๐ การส่งหนังสือหรือคำสั่งเรียกโดยทางโทรสารตามข้อ๖ (๓) ให้เจ้าหน้าที่ส่งหนังสือหรือคำสั่งเรียก พร้อมทั้งใบนำส่งทางโทรสารตามแบบกมธ. (ทส.) ท้ายระเบียบนี้ไปยังหมายเลขโทรสารที่ผู้รับหนังสือหรือคำสั่งเรียกได้ให้ไว้กับคณะกรรมาธิการในกรณีที่ผู้รับหนังสือหรือคำสั่งเรียกเป็นเจ้าหน้าที่ของรัฐและมิได้แจ้งหมายเลขโทรสารไว้ให้เจ้าหน้าที่ส่งหนังสือหรือคำสั่งเรียกไปยังหมายเลขโทรสารที่ปรากฏในเอกสารราชการว่าเป็นหมายเลขโทรสารของสำนักทำการงานของผู้รับหนังสือหรือคำสั่งเรียกข้อ ๑๑ หนังสือหรือคำสั่งเรียกที่ส่งทางโทรสารให้ถือว่าผู้รับหนังสือหรือคำสั่งเรียกได้รับโดยครบถ้วนตามใบแสดงผลการส่งโทรสารเว้นแต่ผู้รับหนังสือหรือคำสั่งเรียกจะได้แจ้งในขณะนั้นว่าหนังสือหรือคำสั่งเรียกที่ส่งทางโทรสารไม่ชัดเจนหรือมีจำนวนหน้าไม่ครบถ้วนตามที่ระบุไว้ในใบนำส่งทางโทรสารให้เจ้าหน้าที่ส่งโทรสารอีกครั้งหากการส่งหนังสือหรือคำสั่งเรียกได้กระทำนอกเวลาหรือนอกวันทำการปกติของสำนักทำการงานของผู้รับหนังสือหรือคำสั่งเรียกให้ถือว่าผู้รับได้รับหนังสือหรือคำสั่งเรียกในวันทำการแรกที่สำนักทำการงานของผู้รับหนังสือหรือคำสั่งเรียกเปิดทำการปกติถัดไปให้เจ้าหน้าที่ส่งต้นฉบับหนังสือหรือคำสั่งเรียกให้ผู้รับหนังสือหรือคำสั่งเรียกอีกครั้งโดยนำวิธีการที่กำหนดในระเบียบสำนักนายกรัฐมนตรี ว่าด้วยงานสารบรรณมาใช้บังคับโดยอนุโลมข้อ ๑๒ ในกรณีที่การส่งหนังสือหรือคำสั่งเรียกทางโทรสารไม่สามารถจัดส่งได้อันเกิดจากเหตุขัดข้องทางระบบสื่อสารให้เจ้าหน้าที่จดแจ้งเหตุขัดข้องดังกล่าวแล้วรายงานประธานคณะกรรมาธิการทราบข้อ ๑๓ การส่งหนังสือหรือคำสั่งเรียกโดยวิธีการอื่นใดที่คณะกรรมาธิการเห็นสมควรเฉพาะกรณีตามข้อ๖ (๔) ให้คณะกรรมาธิการกำหนดรูปแบบและวิธีการส่งหนังสือหรือคำสั่งเรียกให้ชัดเจน และกำหนดให้มีเอกสารหลักฐานที่สามารถใช้ในการพิสูจน์ได้ว่าผู้รับหนังสือหรือคำสั่งเรียกได้รับหนังสือหรือคำสั่งเรียกดังกล่าวนั้นแล้วให้เจ้าหน้าที่บันทึกรูปแบบและวิธีการส่ง และเอกสารหลักฐานตามที่กำหนดในวรรคหนึ่งไว้ในรายงานการประชุมคณะกรรมาธิการข้อ ๑๔ เมื่อเจ้าหน้าที่ได้ส่งหนังสือหรือคำสั่งเรียกตามวิธีการที่คณะกรรมาธิการกำหนดแล้วให้รายงานผลต่อประธานคณะกรรมาธิการทราบโดยเร็วข้อ ๑๕ ให้นำระเบียบสำนักนายกรัฐมนตรี ว่าด้วยงานสารบรรณมาใช้บังคับกับการส่งหนังสือหรือคำสั่งเรียกตามระเบียบนี้โดยอนุโลมเท่าที่ไม่ขัดหรือแย้งกับระเบียบนี้ข้อ ๑๖ ให้ประธานรัฐสภารักษาการตามระเบียบนี้ประกาศณ วันที่ ๓๐ กันยายน พ.ศ. ๒๕๕๔สมศักดิ์เกียรติสุรนนท์ประธานรัฐสภา[เอกสารแนบท้าย]๑. หนังสือขอให้ส่งเอกสาร (กมธ. (อส.) ๑)๒. หนังสือเชิญบุคคลมาแถลงข้อเท็จจริงหรือแสดงความเห็นต่อคณะกรรมาธิการ(กมธ. (บค.) ๑)๓. คำสั่งเรียกเอกสารของคณะกรรมาธิการ (กมธ. (อส.) ๒)๔. คำสั่งเรียกบุคคลของคณะกรรมาธิการ (กมธ. (บค.) ๒)๕. ใบนำส่งเอกสารทางโทรสาร (กมธ. (ทส.))(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๔ปณตภร/ผู้ตรวจ๒๖ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๑ ง/หน้า ๒/๑๒ ตุลาคม ๒๕๕๔